Nafarroako Parlamentuko Mahaiak, 2019ko urriaren 14an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ainhoa Aznárez Igarza andreak aurkeztutako galdera, etxebizitzarik gabeko familiak babeste aldera Nafarroako Udal eta Kontzejuen Federazioarekin egin beharreko lankidetza-hitzarmenari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko urriaren 14an

Lehendakaria: Unai Hualde Iglesias

GALDERAREN TESTUA

Nafarroako Podemos-Ahal Dugu foru parlamentarien elkarteari atxikitako foru parlamentari Ainhoa Aznárez Igarza andreak, Legebiltzarreko Erregelamenduan xedatuaren babesean, honako galdera hau aurkezten du, Migrazio Politiketako eta Justiziako kontseilariak Legebiltzarraren hurrengo Osoko Bilkuran ahoz erantzun dezan:

Urriaren 3an, osteguna, ezagutu genuen kontseilariak Nafarroako Udal eta Kontzejuen Federazioko buruarekin egindako bilera, lankidetza-
hitzarmen bat sinatzekoa, sistema bidegabe batek etxebizitzarik gabe uzten dituen familiak babeste aldera.

Zertan da hitzarmen hori eta zein epe darabilzue?

Iruñean, 2019ko urriaren 7an

Foru parlamentaria: Ainhoa Aznárez Igarza